Document ID: /roh_data/filtered/fineweb-2-filterrobots_roh.jsonl.gz/50049

Exteriur - Alarm da terror: Polizia da Hannover tschertga ils responsabels
Suenter che la partida da ballape tranter la Germania e l'Ollanda è vegnida ditga giu ier saira pervi d'alarm da terror tschertga la polizia da Hannover ussa cun in'acziun a l'engronda suenter persunas suspectadas. Fin ussa n'hai però anc dà naginas arrestaziuns.
La polizia ha tenor atgnas indicaziuns examinà plirs objects dubius: chargias explosivas n'hajan ins fin ussa dentant betg chattà. Ils indizis per in attentat pussaivel en il stadion da Hannover era vegnì dad in servetsch secret da l'exteriur, ha confermà il ministeri da l'intern tudestg.